
scilicet ut is, qui homagium facere debet, ita fiat homo
domini sui, quod fidem illi portet de illo tenemento unde
homagium suum praestat, et quod ejus in omnibus terrenum
honorem servet, salva fide debita domino regi et haeredibus
suis. Et ex hoc liquet quod non potest vassallus dominum
suum infestire, salva fide homagii sui nisi forte se defendendo,
vel nisi ex praecepto Principis cum quo iverit contra dominum
suum in exercitum. . . . Episcopi vero consecrati homagium
facere non solent domino regi etiam de baroniis suis, sed
fidelitatem cum juramentis interpositis ipsi praestare solent.
Electi vero in episcopos ante consecrationem suam homagia
sua facere solent.

c. 4. Mutua quidem debet esse dominii et homagii fidelitatis
connexio, ita quod quantum homo debet domino ex homagio,
tantum illi debet dominus ex dominio praeter solam reveren-
tiam. . . .

ib. . . . Dicitur autem rationabile relevhim alicujus juxta
consuetudinem regni, de feodo unius militis centum solidos ;
de socagio vero quantum valet census illius socagii per unum
annum ; de baroniis vero nihil certum statutum est, quia
juxta voluntatem et misericordiam domini regis solent baroniae
capitales de suis releviis domino regi satisfacere. Idem est
de sergantiis.

c. 8. Postquam vero convenerit inter dominum et haeredem
tenentis sui de rationabili relevio dando et recipiendo, poterit
idem haeres rationabilia auxilia de hominibus suis inde
exigere ; ita tamen moderate secundum quantitatem feodorum
suorum, et secundum facultates, ne nimis inde gravari
videantur vel suum contenementum amittere. Nihil autem
certum statutum est de hujusmodi auxiliis dandis vel exigendis
nisi ut praedicta forma rationabiliter observetur.

Sunt praeterea alii casus in quibus licet dominis auxilia
similia, sed sub forma praescripta, exigere ab hominibus suis,
veluti si films et haeres suus miles fiat, vel si primogenitam
filiam suam maritaverit ; utrum vero ad guerram suam
manutenendam possint hujusmodi auxilia exigere quaero.
Obtinet autem quod non possint ad id tenentes distringere de
jure nisi quatenus facere velint. Possunt autem domini
tesnentes suos ad hujusmodi rationabilia auxilia reddenda,
etiam suo jure, sine praecepto domini regis vel capitalis Justi-
tiae, per judicium curiae suae, distringere per catalla quae in
ipsisfeodis invenerint, vel per ipsa feodasi opus fuerit; itatamen